alibayram/wikipedia-40-langs huggingface dataset:
الجامعه الامريكانيه ف القاهره

الجامعه الامريكانيه ف القاهره اتأسست فى القاهرة ، مصر ، سنة 1919 ، بتضم كليات الاداب و العلوم و التربيه و الدراسات الشرقية و مركز اللابحاث الاجتماعيه و فيها قسم للخدمه العامه.
لففففاغ
الجامعه دلوقتى بتعتبر هيا الجامعه الرئيسيه فى المنطقه اللى بتوفر تعليم بالانجليزى, وهيا بتساهم بشكل كبير فى تنمية الحياه الإجتماعيه و السياسيه و الثقافيه فى المنطقه المتكلمه بالعربى كلها.

فى سبتمبر 2008، اتنقلت الجامعة الامريكانيه ف القاهره للحرم الجامعى ف القاهره الجديده اللى بيمتد على مساحة 260 فدان، واللى اتصمم عشان يستوعب بتاع 5500 من الطلاب و-1500 من أعضاء هيئة التدريس والموظفين. الحرم بيوفر اللى اتكلف 400 مليون دولار احدث المرافق والإمكانية للطلاب ف الحرم الجامعى بالتصميمات المعماريه المصريه، كمان بيوفر المرافق الحديثه المتصممه عشان تكون فى متناول الاشخاص اللى عندهم إعاقه.

مميزات الجامعه الامريكانيه ف القاهره 
 تعليم امريكانى ف قلب الشرق الأوسط
 معتمده من الولايات المتحده الامريكانيه ومصر
 هيئة تدريس على درجه عاليه من الكفائه
 مراكز البحث
 مكتبة الجامعه
 الفرص الوظيفيه
 فيه مجتمع كبير للخريجين

مصادر 
الموقع الرسمى للجامعه 

امريكيه
امريكيه
القاهرة
جامعة اسيوط

جامعة أسيوط ، اتاسست سنة 1957 فى اسيوط ، مصر. بتختلف عن الجامعات المصريه فى انها بتقوم على نظام الاقسام الموحده اللى كل قسم فيها بيتولى تدريس مواده لطلاب الجامعه كلها فى كل الكليات. بدإت بالاقسام العلميه و العمليه لتلبية احتياجات التصنيع و الانتاج فى الصعيد. بتضم كليات الهندسه و الطب و الصيدله و الطب البيطرى و الزراعه و العلوم و التجاره و المعلمين.

لينكات برانيه 
 جامعة اسيوط
 موقع كلية الطب جامعة أسيوط

مصادر 

اسيوط
اسيوط
اسيوط
الجامعه العبريه

الجامعه العبريه (بالعبرى :האוניברסיטה העברית בירושלים )، اتأسست سنة 1925 فى القدس ، بتضم كليات العلوم الانسانيه العلوم البيولوجيه و العلوم و مدرسة الزراعه و مدرسة هداسا للطب و معهد وايزمان للعلوم.

اشهر خريجى الجامعة اللى حصلوا على جايزة نوبل

 دانيال كانمان - تخرج سنة 1954، وكان أستاذا فى الجامعة بين ال سنين 1961-1979. اخد جايزة نوبل فى الاقتصاد سنة 2002.
 ديفيد جروسمان - تخرج سنة 1962، اخد جايزة نوبل فى الفيزياء سنة 2004.
 افرام هيرشكو - تخرج سنة 1969، حصل مع
 مايكل رابين - تخرج سنة 1953 ويعمل أستاذا فى الجامعة من سنة 1958، اخد جايزة تورنج فى المعلوماتية سنة 1976.
اهارون تشيخانوفير واروين روز على جايزة نوبل فى الكيمياء سنة 2004.
 اهارون تشيخانوفير - تخرج سنة 1973، حصل مع افرام هيرشكو واروين روز على جايزة نوبل فى الكيمياء سنة 2004.
روبرت اومان اخد جايزة نوبل فى الاقتصاد (2005)
روجر كورنبيرج اخد جايزة نوبل فى الكيميا (2006)
عادا يونات اخدت جايزة نوبل فى الكيميا (2009)
شافريرا جولدفاسر اخدت جايزة تورنج فى المعلوماتية سنة 2012.

شوف كمان 
ليستة الجامعات الاسرائيليه

وصلات برانيه 

الموقع الرسمي|http://www.huji.ac.il

الجامعات الاسرائيليه
عبريه
عبريه
عبريه
جامعة عين شمس

جامعة عين شمس ، اتأسست فى القاهرة ، مصر ، سنة 1950.

تكوين 
جامعة عين شمس اتكونت من كذا معهد و كليه كانوا موجودين وقت انشاءها زى كلية طب العباسيه ، و المعهد العالى للمعلمين ، و المعهد الزراعى فى شبين الكوم ، و المعهد التجارى العالى. بقت فيها كليات الاداب ، و الحقوق ، و التجاره ، و العلوم ، و الطب ، و الهندسه ، و الزراعه ، و التربيه ، و البنات ، و الحق بيها معهد التعاون و معهد الزراعه.

شوف كمان 

 كلية العلوم جامعة عين شمس

لينكات برانيه

مصادر 

 
عين شمس
الجامعه اللبنانيه الحكوميه

الجامعه اللبنانيه الحكوميه، اتنشإت فى بيروت، لبنان بدعم من رئيس الجمهورية وقتها بشاره الخورى، سنة 1951، بتضم كلية اداب، و كلية حقوق، و معهد المعلمين العالى.

لينكات برانيه 
 الموقع الرسمى 

لبنان الحكوميه
لبنان الحكوميه
لبنان الحكوميه
لبنان الحكوميه
جاهليه

جاهليه او العصر الجاهلى، اسم بيتقال عن فترة فى الجزيره العربيه قبل ظهور الاسلام. الحياه فيها كانت بتشمل عادات و معتقدات و اخلاق، اخصها المرؤه و الشجاعه، و اكرام الضيف، و حماية الجار، و الحج لمكه كل سنه و تقديس الحجر الاسود، و الامتناع عن القتال فى الشهور الحرام، و عمل اسواق زى سوق عكاظ. بتعتبر حرب البسوس من اشهر الحروب اللى قامت فى العصر الجاهلى فى الجزيره العربيه.

شوف كمان 

 اصنام العرب
 ايام العرب

عرب
ثقافه عربيه
مصطلحات اسلاميه
بيير جانيه

پيير چانييه ( 30 مايو 1859 - 24 فبراير 1947) كان عالم سايكولوجيا و دكتور امراض عقليه فرنساوى. اكد ان العوامل النفسيه اللاشعوريه لها تأثير على تطور المرض النفسى ، و عمل طريقه للعلاج عن طريق الايحاء و تعديل البيئه. من اهم مؤلفاته : " أهم اعراض الهيستريا " L'état mental des hystériques ( اتنشر 1907).

سايكولوجيين فرنساويين
مواليد 1859
وفيات 1947
اطبا فرنساويين
جوايز الدوله المصريه

جايزة الدوله المصريه ، هى جوايز بتديها الدوله المصريه كل سنه للمتفوقين كتقدير لجهودهم و انتاجهم الفكرى و العلمى و الفنى المتميز ، حسب قانون صدر فى مصر فى يوليه 1953 و اتعدل بقرار جمهورى سنة 1957. فيه اربع جوايز تقديريه و 82 جايزه تسشجيعيه فى مختلف الفروع بتديها الدوله المصريه للمتفوقين.

الجوايز 
*جايزة النيل

هى اعلى الجوايز قيمة ، وتمنح لشخصية بارزة فى مجالات الاداب والفنون والعلوم الاجتماعية ، وقيمة كل جايزة أربعمائة الف جنيه وميدالية ذهبية ، واتمنحت لأول مرة سنة 1999.

* جايزة الدوله التقديريه

تمنح سنويا للممتازين فى الانتاج الفكرى فى مجالات الفنون والآداب والعلوم الاجتماعية ، وهى ثلاث جوايز للفنون. ثلاث جوايز للاداب. اربعة جوايز للعلوم الاجتماعية.
وكل جايزة من الجوايز التقديرية قيمتها متيين الف جنيه ، وميدالية ذهبية ، ولا يجوز تقسيمها ولا منحها لشخص واحد اكثر من مرة.

*جايزة الدوله للتفوق

تمنح سنويا للمتفوقين من مواطنى مصر ، وهى جائزتان للفنون. جائزتان للاداب. ثلاث جوايز للعلوم الاجتماعية.
تبلغ قيمة كل جايزة من جوايز الدولة للتفوق مائة الف جنيه مصرى ، وميدالية فضية ، ولا يجوز تقسيم الجايزة او منحها لشخص اخر فى الفرع ذاته اكثر من مرة ، ومنحت الجايزة لأول مرة سنة 1999.

*جايزة الدوله التشجيعيه
 
تمنح سنويا عن أحسن المصنفات والأعمال اللى أنتجها الممتازون من مواطنى جمهورية مصر العربية وتكريما لهم ، موزعة على النحو التالى :
ثمانى جوايز للاداب.ثمانى جوايز للفنون.ثمانى جوايز للعلوم الاجتماعية.ثمانى جوايز للعلوم القانونية والاقتصادية.
تبلغ قيمة كل جايزة من الجوايز التشجيعية خمسين الف جنيه ولا يجوز أن يمنح شخص واحد الجايزة اكثر من مرتين فى فرع او موضوع واحد.

جوايز
مصر
جوايز مصريه
الجيرونديين

الجيرونديين (Girondins) كانوا حزب جمهورى معتدل وقت الثوره الفرنسيه. بيتسمى كده نسبه لقسم جيروند (1791). من قادته بيرسو دى فارفيل، و فرنيو، و كوندورسيه، و ديمورييه. طردهم اعضاء الجاكوبين المتطرفين و اعدموا زعمائهم. ثار عدد منهم و انضموا للملكيين فى الاقاليم ، لكن ثورتهم اخمدت بعنف.

شوف كمان 

 الثوره الفرنسيه
 الجاكوبين
 جان بول مارات
 روبسبير

فرنسا
ثوره فرنسيه
حكم الارهاب

حكم الارهاب - بالفرنساوى : la Terreur - ( من 1793 ل 1794 ) المرحله الختاميه فى الثوره الفرنسيه ، لما كانت فرنسا خاضعه للسلطه المطلقه بتاعة لجنة الامن العام اللى سحقت المشبوهين و المعارضين للثوره الفرنسيه، و فرضت التجنيد العام، و حددت الاسعار و قيمة العمله. ابتدا حكم الارهاب بعد ما اتقضى على الجيرونديين و انفرد الجاكوبين بالحكم، و انتهى بثورة زملا روبسبير عليه و اعدامه فى 27 يوليه 1794 .

فرنسا
ثوره فرنسيه
حلم

الأحلام هى تخيلات و افكار بيشوفها الانسان و هو نايم. قبل ما يتطور العلم و تخرج البشريه من التخلف و العوالم الغيبيه اللى كانت مسيطره عليها كانت الأحلام بتتفسر بطرق خرافيه و بتعتبر محتوياتها نبوءات و رموز لوقايع مستقبليه و رسايل جايه من الغيب. فى الواقع الأحلام عباره عن تعبيرات و رموز لمحتويات مكبوته فى اللاشعور جايه من العالم اللى بيعيش فيه الانسان و مالهاش علاقه بالخرافات و الغيبيات اللى بيؤمن بيها الجهال فى المجتمعات المتخلفه ، و المثل الشعبى اللى بيقول " الجعان يحلم بسوق العيش " هو فهم شعبى صحيح و بسيط للأحلام و معانيها.

الحلم هو عمليه استخراج لمشاعر و دوافع و افكار متخزنه فى لاشعور الانسان بتظهر على شكل حكايات و كلام و صور خياليه وقت النوم.

تكوين الحلم Dream Work زى ماوضح العالم النفسى سيجموند فرويد هو عملية تحويل محتوى الحلم الموجود فى اللاشعور لمحتوى ظاهر فى الحلم ، و ده بيتم عن طريق تحوير و تشويه المحتوى المخفى فى اللاشعور عشان يقدر يظهر فى الحلم. سيجموند فرويد استخدم نظريته دى فى تفسير الأحلام عشان يقدر يوصل لمحتويات اللاشعور و عملياته فى العيانين اللى كان بيعالجهم و عشان يفسر حاجات كتيره من الأحداث اليوميه و النشاطات العقليه للانسان.

بيقول فرويد ان لما الانسان بينام بيحصل استرخا لعملية الكبت اللى بتكون موجوده وقت الانسان مبيكون صاحى. فالنوم بيدى فرصه لظهور الرغبات اللاشعوريه ، و اكمن الانسان وهو نايم جهازه الحركى بيقف فالرغبات دى مابتلاقيش فرصه للتحقيق غير على صورة خيالات و ده بيحصل عن طريق حاجتين :

 الفكره: تحويل الرغبات لأفكار
 الصوره: تحويل الافكار لصور مستمده من الصور المحفوظه فى الذاكره ب ان فى وقت الحلم بيتم تجميعها بشكل معين عشان تأدى الغرض المطلوب.

الفكره و الصوره بيحصل عليهم الانسان من تجاربه الشخصيه فى وقت صحيانه. وفى وقت الحلم بتتدخل مثيرات حوالين الانسان و هو نايم زى الضؤ و الأصوات وغيرها مع الرغبات اللاشعوريه و بكده بيتكون الحلم.

لكن محتوى الحلم مابيقدرش يعبر عن نفسه بصراحه إكمنه رغبات و دوافع ماهياش مقبوله اجتماعياً عن طريق التحريمات و التابوهات المفروضه على الانسان فى مجتمعه مثلاً ، و عشان كده جهاز رقابة النفس بيعمل رقابه عليها و بيمنعها من التعبير الكامل عن نفسها. للسبب ده الرغبات و الدوافع المكبوته لازم تتنكر عشان تقدر تعدى الرقابه و ده بيتم عن طريق اربع عمليات كلها بتحصل فى اللاشعور:

 الإزاحه Displacement
 التكثيف Condensation
 الرمزيه Symbolization
 الاسقاط Projection

لكن بعد الحلم مبيعمل العمليات دى بيبقى مش مفهوم و متقطع و متناثر و بعد مبينجح فى تعدية المنطقه الغامضه دى و بيوصل لمنطقة " ماقبل-الشعور " بتتعمله عملية مونتاج و مراجعه و بيتم تنظيم و ترتيب محتوى الحلم عشان يقدر يدخل منطقة " الشعور " بشكل كويس و مقبول. مثلاً واحد بيكره ابوه لكن مبيقدرش يعبر عن كراهيته و هو صاحى ان المجتمع علمه ان الاب شخصيه لازم تتحب و تحترم و بالتالى الشعور و الرغبه فى الانتقام اللى فيه مش ممكن يعبر عن نفسه بالطريقه العدوانيه دى لا فى الصحيان ولا لحد فى الحلم و بالتالى بيتم تحويل المشاعر العدوانيه فى الحلم لصورة راجل تانى غير الاب و دى عملية " الإزاحه " ، و بيتم تكثيف و تجميع كل صفات الاب اللى كارهه الإبن للراجل التانى و دى بتتسمى عملية " التكثيف " ، فى نفس الوقت بتتكون علاقه رمزيه بين الراجل اللى فى الحلم و الاب زى مثلاً شبه رمزى فى الملامح او فى حروف فى الاسم و دى بتتسمى عملية " الرمزيه " ، و بعدين الابن بيسقط مشاعره العدوانيه ضد ابوه اللى فى لاشعوره راجل شرانى و عايز يإذيه ، فبيظهر الراجل اللى فى الحلم راجل شكله يخوف و دى بتتسمى عملية " الاسقاط ".

سايكولوجيا
حلم يقظه

حلم اليقظه ، فى السايكولوجيا ، اشباع تعويضى لرغبات مكبوته او محبطه عن طريق الانغماس فى الخيال.بينما يختلف حلم اليقظه عن شيزوفرينيا حلم اليقظه يكون بديل للحقيقه فى سلوك المريض احلام اليقظه يدركها صاحبها انها مجرد خيال يتمنى تحقيقه اما فى الشيزوفرينيا يعتقد المريض بصحة ما يزعمه وانه حقيقى . يعرض وليد الساهر فى بحثه المعنون ( سيكولوجيا الصعيد) ان اكثر من ستين فالمائه من شباب محافظات الصعيد يعانون من احلام اليقظه ويرجع السبب فى ذلك الى ثلاثة محاور هى محبة الزعامه والنفوذ المزروعه بالشباب فى صعيد مصر والتى تتصادم بالواقع ما يدفع البعض بالهروب من الواقع عن طريق احلام اليقظه ., طبيعة المجتمع الريفى الهادئه تتيح الفرصه لاطلاق العنان للخيال ., عدم التفات الرؤيه الواقعيه لضياع الفرصه الحقيقه نتيجة غياب الثقافه

لما عليان *

سايكولوجيا
امراض نفسيه
حمام (عماره)

حمام ، فى البنا و العماره ، اوده مخصصه للحما. بيرجع تاريخ بنا الحمامات لمصر و الحضارات القديمه فى منطقة بحر ايجه زى ( فى الحضاره المينونيه ) اللى اتلاقت فيها بقايا حمامات فى قصور مدن كنوسوس و تيرنيس. اليونانيين القدام قسموا حماماتهم لأقسام مزوده بالمايه السخنه و اماكن للغطس. فى ايام الرومان اتطورت الحمامات لدرجه كبيره من الترف و الزينه باستعمال الموزاييك ( الفسيفساء) و الرخام النادر و المعادن المطليه بالدهب. فى روما موجود بقايا من حمامات الامبراطور تيتوس ( ح سنة 81 ) و كراكلا ( 212 - 235 ). و فيه فى بومبيى بقايا حمامات شعبيه. فى مصر فى العصور الوسطى و بالذات فى عصر الدوله المملوكيه اتعرفت الحمامات الشعبيه و كانت اعدادها كبيره جداً فى مدينة القاهرة و كانت فيه حمامات مخصصه للرجاله و حمامات مخصصه للستات ، و كانت حيطانها متزينه بالمناظر الجميله و المايه السخنه كانت بتستخدم فيها. بقايا من الحمامات دى لسه موجوده فى القاهره القديمه.

شوف كمان : حمامات القاهره التاريخيه, اماكن اكسسوارات الحمام.

مصادر 

حموم
عماره
حور محب

حور محب ( 1353 - 1321 ق.م ) القائد الاعلى للجيش المصرى فى عهد الملك اخناتون و خلفائه. اتولى حكم مصر بعد وفاة آى اخر ملوك الاسره الثامنة عشر. اسس حكومه داخليه قويه و امن الحدود المصريه ، و بنى معابد للاله امون ، و رمم معابد الالهه اللى دمرها اخناتون و اتباعه. اهم اصلاحاته التشريعات اللى تم فعلها لتقليل الرشوه و مراقبة جباة الضرايب.

مصر القديمه
عسكريين مصريين
قواد مصر العسكريين
فراعنة الاسره التمنتاشر
حورس

حورس ، فى الدين المصرى القديم ، اله مصرى و ابن اوزوريس و ايزيس. و عنصر من عناصر تاسوع اون. انتقم من عمه سث اله الشر اللى قتل ابوه اوزوريس. صوره المصريين فى العاده على هيئة صقر او بنى ادم له راس صقر. اتعبد فى مناطق كتيره ، و بيرمز بيه لمعبودات كتيره ، فهو زى رب السما و عينيه الشمس و القمر ، و هو الشمس نفسها بإسم رع-حور-آختى ، و هو الاله الملكى و كانو الملوك بيتلقبوا بإسمه حورس ، و هو اله الانتقام عشان انتقم من عمه الى قتل ابوه

ابوه اوزوريس كان ملك مصر لحد ما اخوه سث قتله عشان ياخد هو الحكم ، وعشان يضمن سث ان اخوه اوزوريس مش هيرجع تانى قطع جثته لواحد واربعين جزء و دفن كل جزء فى مكان مختلف فى انحاء مصر و انفرد هو بالحكم . زوجه اوزوريس - ايزيس - ابتدت تسافر فى كل انحاء مصر وابتدت تدور و تجمع اجزاء جثه جوزها اوزوريس بمساعده الهه تانيين و لما قدرت تجمع كل الاجزاء استخدمت تعويذه سحريه وقدرت تعود اوزوريس للحياه لمده يوم واحد وفى اليوم ده حملت منه فى حورس وبعدها خبت جثه اوزوريس و سافرت لدلتا مصر واستخبت وسط الناس واخفت شخصيتها الحقيقيه عن الناس عشان كانت عارفه ان لو سث عرف انها عايشه وحامل هيقتلها ويقتل ابنها ، وبعد 9 اشهر اتولد حورس الى ايزيس اهتمت بيه جدا ودربته كويس اوى ، ولما كبر حورس وبقا راجل حكت له ايزيس حكايه ابوه والى عمله عمه فأقسم حورس انه ينتقم .
ابتدت حروب كتير بين حورس وعمه سث لسنين طويله و كان حورس دايما بيكسب ، وفى اخر معركه حورس خسر عينه الشمال لكنه قدر بعين واحده يكمل المعركه و يقتل سث وياخد منه حكم مصر ، وبكده يبقا انتقم لابوه اوزوريس

اسماء حورس 

حورس

حـور، إم آخت 
معناها حور فى الافق , و بيظهر فى بشكل جسم اسد و راس انسان اللى هو شكل ابو الهول التقليدي

حور با غرد 

معناها حور و هو طفل و كان بتعبد فى شكل الطفل عند اليونان و الرومان بس اسم "حربوقراط"

اولاد حورس الأربعه 
 "امستى"
 "حابى"
 "دواموتف"
 "قبح سنوف"

دين مصرى قديم
الهه مصريه
الهه
مديرية الخرطوم

مديرية الخرطوم مديريه فى وسط السودان مساحتها 21.161 كم مربع. عاصمتها مدينة الخرطوم ، و من مدنها التانيه ام درمان و الخرطوم بحرى و بتتسمى المدن التلاته " العاصمه المثلثه ". مديرية الخرطوم هى اصغر مديريات السودان ، ارضها سهله منبسطه. قامت فى الاقليم مملكة علوه المسيحيه ، و كانت عاصمتها سوبا ، على ضفة النيل الازرق اليمين على بعد حوالى 20 كم جنوب الخرطوم ، قضى عليها الفونج و حكمها باسمهم العبدلاب ، و كانت عاصمتهم قرى بين بين الخرطوم و شندى ، و بعدين نقلوها لـ " حلفاية الملوك " فى شرق الخرطوم بحرى. سكان المديريه خليط من العرب ( الغالبيه ) على نوبيين على مولدين. الخرطوم اتسمت بالاسم ده نسبه لشكلها الجغرافى حيث ان النيل الابيض والنيل الازرق بيتقابلو فى نص المدينه و بيقسموها للت مدن على شكل مثلث ، فبتشبه خرطوم الفيل من حيث الشكل الجغرافى.

لينكات برانيه

مصادر 

	

السودان
خلافه رسوليه

الخلافه الرسوليه ، فى المسيحيه ، اعتقاد الكنيسه بان الاساقفه خلفا الرسل من غير انقطاع من ساعة ما عين المسيح رسله لغاية دلوقتى. الاعتقاد ان الرساله متصله عشان تحفظ الكنيسه لان الاساقفه بالخلافه دى مسئولين عن حماية العقيده ، و قيادة الشعب روحانى ، و بتعتبر قرارات مجلسهم منزهه عن الأخطاء و لازم تطاع. الكنايس الغير تقليديه بتنكر الخلافه دى.

مسيحيه
خوارج

الخوارج طايفه اسلاميه معظمهم عرب بدو خرجوا على الامام على بن ابى طالب و رفضوا " التحكيم " و قالوا " لا حكم الا لله ". فى رأيهم ان الخلافه لازم تكون عن طريق الاختيار الحر. قدروا يناوروا ايام الدوله الأمويه و بدايات الدوله العباسيه لكن اتقسموا لفرق كتيره زى الأزارقه و الصفريه. من صفاتهم اخلاصهم الشديد لمذاهبهم و تحمسهم لافكارهم لدرجة التعصب لدرجة انهم اباحوا محاربة و قتل المسلمين اللى بيخالفوهم فى الرأى.

فرق الخوارج 
 الأزارقة
 النجدات
 الصفرية

من الخوارج 
 حوثرة بن وداع. من أسد
 المستورد بن علقة بن زيد مناة. من تيم الرباب
 حبان بن ظبيان السلمي
 أبو بلا مرداس بن أدية المربعي الحنظلي. من تميم
 الزبير بن علي السليطي. من تميم
 نجدة بن عامر الحنفي. من بكر بن وائل
 ثابت التمار. من الموالي
 أبو فديك، عبد الله بن ثور بن قيس بن ثعلبة بن تغلب
 أبو الضحاك، شبيب بن يزيد بن نعيم بن قيس الشيباني
 أبو نعامة، قطري بن الفجاءة الكناني المازني. من تميم
 عبد ربه الصغير. واحد من موالي قيس بن ثعلبة
 أبو سماك، عمران بن حطان الشيباني الوائلي
 عبد الله بن يحي بن عمر بن الأسود. من كندة

مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

 
اسلام
مذاهب اسلاميه
فوبيا

الفوبيا ( phobia،  φόβος, phóbos ”خوف“ او ”خوف مرضى“) او الخوف المرضى، فى السايكولوجيا، خوف جامد مصحوب بقلق من حاجات عاديه ما بتسببش الخوف. الفوبيا بترتبط ساعات بحاجات زى الوقوف فى اماكن عاليه (اكروفوبيا) او الاماكن المقفوله (كلاوستروفوبيا) او العيا (بانثوفوبيا) او الموت (نيكروفوبيا). الفوبيا زيها زى الخوف العادى بتنشأ من الخبرات المؤلمه و ممكن كمان تكون بسبب التربيه.

أنواع الفوبيا في علم النفس 
علماء النفس قسّموا أنواع الفوبيا لأربع أنواع وهما كالآتي:

 الرهاب المعقد
 الفوبيا البسيطة
 الفوبيا الاجتماعية
 فوبيا الازدحام

علاج الرهاب الاجتماعي 
يمكن علاج الرهاب الاجتماعي بطريقة من دول:

 جلسات العلاج.
 العمل الجماعي.
 تنمية المهارات الاجتماعية.

اعراض فوبيا الثقوب 
 العرق الكتير.
 الغثيان أو الترجيع.
 القشعريره.
 الاختناق و ضيق التنفس.
 الخوف الشديد.
 سرعة النبضات.

شوف كمان 
 خوف

لينكات برانيه 
 ويكي فوبيا

 
سايكولوجيا
خوف

الخوف ، فى السايكولوجيا ، انفعال مؤلم بينشأ عن وجود خطر بيهدد الكائن الحى و بيسبب حاله من التوترالعصبى ، و لتغيرات فسيولوجيه بتستهدف زيادة كفاية الكائن الحى على القتال او الهروب. ساعات بيكون الخوف داخلى زى الخوف من الاصابه بالجنون ، او بيكون خارجى زى الخوف من الضلمه. الخوف عادة بينشأ عن ارتباط سبب الخوف بخبرات مؤلمه و بالذات فى فترة الطفوله. الخوف بيعتبر ظاهره طبيعيه مش مرضيه و بيختلف عن الحاله المرضيه المعروفه باسم " فوبيا " ( الخوف المرضى ).

شوف كمان 
 فوبيا

لينكات برانيه 
 كيف يتم القضاء على الخوف؟... 

سايكولوجيا
امراض نفسيه
خيان

خيان ( ازدهر حوالى 650 ق.م )، اشهر ملوك الهكسوس و اغناهم. اتعثر على اثار ليه فى مصر و كريت و بغداد. بيعتقد ان اثاره دى اتنقلت لكريت و بغداد عن طريق التجاره مش بسبب ان كان ليه امبراطويه اتضمنت البلاد دى.

تاريخ
خير الدين بارباروسا

خير الدين بارباروسا - ( ليسبوس ، اليونان الايام دى 1483 - استانبول ،4 يوليه 1546 )، - بارباروسا بالطليانى معناها " ابو دقن حمرا " - ، قومندان بحرى اشتهر مع اخوه " عروج " بغزواته البحريه فى سواحل اليونان و اسبانيا و ايطاليا. انتزع مدينة الجزائر من اسبانيا و حطها تحت سيادة الدوله العثمانيه و غزا تونس سنة 1534 و استولى عليها برضه لحساب العثمانيين.

 تشابه اسماء : خير الدين بارباروسا غير الامبراطور الجيرمانى فردريك بارباروسا.

مصادر 

مواليد 1483
وفيات 1546
عثمانيين
كاربات

سلسة جبال الكارپات (Munții Carpați) هى سلسة جبال فى شرق اوروبا بتمتد فى 7 دول اوروبيه بتبتدى فى (براتيسلافا) سلوفاكيا و بتعدى على بولاندا و تشيكيا و اوكرانيا و المجر و صيربيا و بتنتهى عند (اورشوفا) رومانيا عند نهر الدانوب، على شكل هلال طوله 1,500 كيلو متر و بتربط بين جبال الالب فى وسط اوروبا و جبال البالكان فى جنوبها. جبال الكاربات مشهوره بالمنتجعات السياحيه و الرياضات الشتويه و بينبع منها انهار كتير اهمها نهر الدنيستير و نهر الفيستيولا و مصدر مهم للمعادن زى الدهب و الفضه و الرصاص و الحديد و كمان فيها غابات الصنوبر و البلوط و الزان و فيها تنوع كبير للحيوانات من اول الدببه و الديابه و القطط البريه و الغزلان.

جبال الكاربات الرومانيه 

اكبر جزء من جبال الكاربات موجود فى رومانيا و بيتقال عليها الكاربات الرومانيه (رومانى: Carpaţii României).
حوالى 55.2% من جبال الكاربات موجود فى رومانيا و 47.4% من اراضى رومانيا بتقع ضمن سلسلة جبال الكاربات.
الرومانيين بيقسمو الكاربات فى بلدهم لتلات مجموعات:الكاربات الجنوبيه ، الكاربات الغربيه و الكاربات الشرقيه.

صور 

جبال اوروبا
جبال
دانتون

چورچ چاك دانتون ( اركى سير روب ، فرنسا ،26 اكتوبر 1759 -باريس ،5 ابريل 1794 ) ، محامى و خطيب بارع من زعما الثوره الفرنسيه. اتزعم الجاكوبين المتطرفين فى الجمعيه الوطنيه ، ولعب دور مهم فى اسقاط الملكيه فى فرنسا سنة 1792. رأس الحكومه الجمهوريه لفتره مؤقته ، و سيطر على لجنة الامن العام و عمل محاكم الثوره. اختلاف مع روبسبير فى الاخر على كتر الاعدام والعنف المبالغ فيه واعدمه روبسبير فى الاخر بالمقصله . اخر كلمة قالها قبل ما يتعدم " الحاجة الوحيدة اللى انا نادمان عليها انى حتعدم بالجيلوتين قبل الحيوان اللى اسمه روبسبير ".

شوف كمان 
 الثوره الفرنسيه
 روبسبير
 الجاكوبين

مراجع 

فرنساويين
ثوره فرنسيه
مواليد 1759
وفيات 1794
تنويريين
سياسيين فرنساويين
ناس عاصروا الثوره الفرنسيه
داود عبد السيد

داود عبد السيد (23 نوفمبر 1946 -) مخرج أفلام مصري. عمل افلام مهمة زى البحث عن سيد مرزوق (1990) و الكيت كات (1991) و ارض الأحلام (1993) و سارق الفرح(1994) و ارض الخوف(1999) و مواطن ومخبر وحرامى (2001) و رسائل البحر (2010)

من افلامه 
سينما تسجيليه
 وصية رجل حكيم فى شؤون القرية والتعليم (1976)
 العمل فى الحقل (1979)
 عن الناس والأنبياء والفنانين (1980)

افلام طويله
 الصعاليك
 البحث عن سيد مرزوق
 ارض الأحلام
 الكيت كات
 سارق الفرح
 ارض الخوف
 مواطن ومخبر وحرامى
 رسائل البحر
 قدرات غير عادية
 اوضتين و صالة (2011) (تحت الأعداد)

لينكات برانيه 

مواليد 1946
مخرجين مصريين
كتاب سيناريو مصريين
اقباط
رشيد الدحداح

رشيد الدحداح ( 1813 - 1889 ) اديب و صحفى و شاعر لبنانى ، اصدر فى باريس مجله سياسيه و تاريخيه و ادبيه اسمها " برجيس باريس " سنة 1858 ، و ترجم كتب كتيره.

لبنانيين
كتاب لبنانيين
شعرا لبنانيين
صحفيين لبنانيين
ابراهيم الدسوقى

ابراهيم الدسوقى ( 1235 - 1277 ) ، صوفى و ولى مسلم بتتنسب ليه كرامات و خوارق. عاش فى اواخر الدوله الايوبيه و فترة بزوغ نجم الدوله المملوكيه فى مصر. بيتقال انه اعتكف فى مدينة دسوق فى مصر لمدة عشرين سنه فى خلوه كامله لغاية ما اشتهر فى كل مصر. صاحب الطريقه الدسوقيه او البرهاميه ، و بيعتبر اخر وأهم الاقطاب الاربعه. بتتنسب ليه كتب كتيره و بيحتفل بالمولد بتاعه احتفال كبير فى دسوق بيحضره الناس من كل محافظات مصر ومن بره مصر من الدول العربيه خصوصا.

مقام سيدى الدسوقى موجود فى جامعه اللى بيعتبر ساتت اكبر جامع فى العالم، و هوه من الجوامع العريقه القديمه بيرجع بناه لعصر السلطان الاشرف خليل بن قلاوون ، واخر توسعات فيه كانت سنه 1969، وبيزور الجامع اكتر من 2 مليون زاير كل سنه من كل نواحى مصر و من براها.

اقطاب الصوفيه الاربعه 
 السيد احمد الرفاعى
 السيد عبد القادر الجيلانى
 السيد احمد البدوى
 السيد ابراهيم القرشى الدسوقى

شوف كمان 
 صوفيه
 الطرق الصوفيه
 الادب الصوفى

مراجع

اسلام
صوفيه
اولية مصر
صوفيين
صوفيين مصريين
مواليد 1235
وفيات 1277
شافعيه
اشخاص من كفر الشيخ
ناس من دسوق
الدوله الايوبيه
اوتو رانك

اوتو رانك ( ڤيينا ، 22 ابريل 1884 - نيو يورك ، 31 اكتوبر 1939 ) ، محلل نفسى نمساوى من اتباع سيجموند فرويد الاولانيين. طور ارائه الخاصه و منها عن صدمة الولاده اللى اعتبرها سبب نشوء العصاب. من اهم و اشهر كتبه " صدمة الولاده " - Das Trauma der Geburt -.

مصادر 

نمساويين
سايكولوجيين نمساويين
مواليد 1884
وفيات 1939
1782



مواليد 
 5 ديسمبر - مارتين فان بورين تامن رئيس لامريكا.

وفيات 
 28 يناير - جان بابتست انفيل جغرافى فرنساوى.

اهم احداث السنه

مصادر
1546



وفيات 
 18 فبراير - مارتين لوتر
 4 يوليه - خير الدين بارباروسا

اهم احداث السنه

مصادر
روالد اموندسين

روالد اموندسين (بالنورويجى :Roald Amundsen) (اتولد 16 يوليه 1872 اوسلو ، النورويج – مات ح. 18 يونيه 1928) كان مستكشف نورويجى قاد اول رحله استكشافيه فى انتاركتيكا و نجح فى الوصول للقطب الجنوبى لأول مره.اموندسين كان اول انسان يعبر ممر نورثويست اللى بيربط المحيط الاطلانطى ب المحيط الباسيفيكى فى سفينه سنة 1903 و بيعتقد البعض انه اول انسان يوصل للقطب الشمالى لأن التلات رحلات اللقى قبله اللى قال اصحابها انهم وصلو للقطب الشمالى صعب التأكد من مصداقيتهم.

حياته 
روالد اموندسين درس شوية طب فى الاول و بعدين وهو عند خمستاشر سنه اتجه للبحر و اول مره يروح انتاركتيكا كان فى رحلة استكشافيه بلجيكيه سنة 1897 و اللى كانت اول سفينه تقضى الشتا فى قارة انتاركتيكا.روالد كان اول واحد يعبر ممر نورثويست فى سفينته اللى اسمها جيوا (Gjoa).بعد الرجله دى قرر انه يستكشف القطب الشمالى و فعلا حضر كل حاجه و اشترى سفينه اسمها فرام (Fram) بس وصلت له اخبار انه فى واحد امريكانى اسمه روبيرت بيرى (Peary) قدر يوصل قبله و ساعتها حول اتجاه رحلته للقطب الجنوبى و فى 14 ديسمبر سنة 1911 كان اموندسين اول بنيآدم يوصل للقطب الجنوبى.روالد قدر انه يسبق المستكشف البريطانى روبيرت سكوت فى الوصول للقطب الجنوبى و وصل قبله بـ خمسه و تلاتين يوم. فى خلال الرحلات دى اتمكن روالد من جمع كم كبير من المعلومات الجغرافيه و الجيولوجيه عن قارة انتاركتيكا. الجنسية النرويج

الاختفاء 
روالد اموندسين اختفى فجأه يوم 18 يونيه سنة 1928 و و كان ساعتها فى مهمة انقاذ جويه بتدور على طاقم الطياره ايتاليا اللى اتحطمت و هى راجعه من رحله فى القطب الشمالى.الغريب انهم مالقوش جثته على الرغم من عمليات البحث المكثفه اللى قامت بيها الحكومه النورويجيه.موته او اختفاؤه المفاجئ دا كان من اكتر الاسباب اللى حولته لبطل قومى فى النورويج بالاضافه لانجازاته اللى حققها و استكشافاته المهمه.

مصادر 

مستكشفين و رحاله
مستكشفين نورويجيين
نورويجيين
مواليد 1872
وفيات 1928
تصريح 28 فبراير

تصريح 28 فبراير 1922، تصريح اعلنته بريطانيا من طرف واحد فى لندن و القاهرة فى التاريخ ده. اعلنت فيه انهاء الحمايه البريطانيه على مصر، و ان مصر "دوله مستقله ليها سياده"، لكن احتفظت بريطانيا بحق تأمين مواصلات امبراطوريتها فى مصر، و حقها فى الدفاع عنها ضد اى اعتداء او تدخل اجنبى، و حماية المصالح الاجنبيه و الاقليات فيها، و ابقاء الوضع فى السودان زى ما هو. و دى التحفظات اللى خلت الاستقلال منقوص.

نصوص تصريح 28 فبراير 1922 

بما أن حكومة جلالة الملك عملا بنواياها اللى جاهرت بها. ترغب فى الحال فى الاعتراف بمصر دولة مستقلة ذات سيادة؛ وبما أن للعلاقات بين حكومة جلالة الملك وبين مصر، أهمية جوهرية للامبراطورية البريطانية؛ فبموجب ده تعلن المبادئ الآتية:
 انتهت الحماية البريطانية على مصر. وتكون مصر دولة مستقلة ذات سيادة.
 حالما تصدر حكومة عظمة السلطان قانون تضمينات (إقرار الإجراءات اللى اتخذت باسم السلطة العسكرية) نافذ الفعل على كل ساكني مصر تلغى الأحكام العرفية اللى أعلنت فى 2 نوفمبر سنة 1914.
 الى أن يحين الوقت اللى يتسنى فيه إبرام اتفاقات بين حكومة جلالة الملك، وبين الحكومة المصرية فيما يتعلق بالامور الآتي بيانها، وذلك بمفاوضات ودية غير مقيدة بين الفريقين. تحتفظ حكومة جلالة الملك بصورة مطلقة بتولي هذه الامور وهى:
 (أ) تأمين مواصلات الامبراطورية البريطانية فى مصر.
 (ب) الدفاع عن مصر من كل اعتداء او تداخل اجنبي بالذات او بالواسطة.
 (ج) حماية المصالح الاجنبية فى مصر وحماية الاقليات.
 (د) السودان .
وحتى تبرم هذه الاتفاقات تبقى الحالة فيما يتعلق بهذه الامور على ما هى عليه دلوقتى .

شوف كمان 
 ثورة 1919

مصر
تاريخ مصر
التل الكبير

التل الكبير قريه فى محافظة الشرقيه فى مصر. اشتهرت بالمعركه اللى حصلت فيها سنة 1882 بين المصريين بقيادة احمد عرابى و الانجليز بقيادة ويلزلى.

قرى محافظة الشرقيه
تونه الجبل

تونه الجبل منطقه فى جنوب غرب الاشمونين فى محافظة المنيا ، فيها مدافن ايبيس الطائر المقدس للاله تحوت. اتعثر فيها على برديات يونانيه و ديموطيقيه و اراميه. فيها جبانه من العصر البطلمى و اشهر ما فيها مقبرة بيتوزيريس. فى غرب الجبانه فيه شاهدين من شواهد الحدود حطهم هناك اخناتون عشان يحدد عاصمته اخت اتون.

لينكات برانيه

سبب التسميه

مشاهير

شوف بارده 
 شخصيات مصريه مشهوره

مصادر

لينكات برانيه

مصادر 

الرومانى
المنيا
اثار مصر
مدن مصريه
1629



مواليد 
 17 اغسطس - يوحنا التالت سوبياسكى ملك بولاندى.

وفيات 

دخل العرب الاندلس وفتحوها

اهم احداث السنه

مصادر
راديوم

الراديوم (Radium) هو عنصر كيماوى مشع بيترمزه بـ (Ra) و عدده الذرى بيساوى 88 و يبنتمى للمجموعه (IIa) فى الجدول الدورى.الراديوم لونه فضى مبيض و عمره ما بيتوجد بشكل حر فى الطبيعه (دايما بيكون مرتبط بعناصر تانيه).

العالمه الفرنساويه (من اصل بولاندى) مارى كورى هى اللى اكتشفت العنصر دا سنة 1898 مع جوزها بيير كورى لما لاحظت ان النشاط الاشعاعى الذي يخرج من معدن اسمه يورانينايت (Uraninite) اكبر بخمس مرات من اللى المفروض يطلع من عنصر اليورانيوم او عنصر البولونيوم لو ما كانش فيه غيرهم فى المعدن. بعد ابحاث و تجارب طويله قدرو يحضرو ملح الراديوم كلوريد فى سنة 1902 .العلما احتاجو يعملو عمليات تنقيه لكزا طن من معدن اليورانينايت عشان يتمكنو من تحضير عشر (10/1) جرام من الملح و على سنة 1910 ، مدام كورى و عالم تانى اسمه اندريه لويس ديبرين قدرو يفصلو لأول مره فى التاريخ عنصر الراديوم لوحده . 

الاستعمالات
كل استعمالات الراديوم تعتمد على نشاطه الاشعاعى، من اول الحاجات التى استعملوه فيها هو علاج السرطان عن طريق تعريض الاورام السرطانيه لاشعة جاما التى تنبعث منه.فى عصرنا هذا لم يبقى احد من الاطباء وغيرهم استعماله فى الطب و استبدلوه بمواد ثانية ارخص و اقوى فى الاشعاع مثل الكوبالت-60 و السيزيوم -137 .

فى استمعال ثانٍ مهم للراديوم لما يختلط مع عنصر البيريليوم يكونوا معاً مصدراً جيداًً للنيوترونات التي يستعملونها فى الابحاث العلميه و ايضاً كانوا يستعملونها فى التنقيب عن البترول ولكن فى هذا الوقت بدأوا يستعملون بدائل ثانية للتنقيب عن البترول

عندما يتركز الراديوم قوياً ، سينير لوحده فى الظلام و تلك الخاصية شجعت الناس انهم يضعونه معزينك سالفايد و يعملوا منه ساعات تنير لوحدها و يعملوا منه اقراص التليفونات التى تنير فى الظلام. فى ثلاثينيات القرن العشرين أبتدا الاطباء يلاحظون أن الناس التى تلبس الساعات التى فيها راديوم تسبب لهم مرض الانيميا و حتى كان من الممكن ان تتسبب لهم بمرض السرطان فى العظام و منذ ذلك الحين توقفوا عن استعمالها فى ذلك الموضوع لما اكتشفوا ان التعرض للاشعاع الآتي من الراديوم من الممكن ان تكون آثاره خطيرة جدا على الصحة.

شوف كمان 
 اسامى العناصر الكيماويه واصلها
 عنصر كيماوى

لينكات برانيه

اقرا كمان 

 
 
 
 
 
 
 
 XML on-line corrected version: created by M. Nic, J. Jirat, B. Kosata; updates compiled by A. Jenkins.

لينكات برانيه 
 Videos for each element by the University of Nottingham
 'Chemical Elements', In Our Time, BBC Radio 4 discussion with Paul Strathern, Mary Archer and John Murrell (May 25, 2000).

مصادر 

عناصر كيمياويه
فيزيا
1473



مواليد 
 19 فبراير - نيكولاوس كوبرنيكوس فلكى بولاندى.

وفيات

اهم احداث السنه

مصادر
الدردنيل

الدردنيل ( Çanakkale Boğazı;  Δαρδανέλλια) هو مضيق ضيق فى شمال غرب توركيا طوله 61 كم و اتساعه ما بين 1.2 لـ 6 كم و عمقه 55 م فى المتوسط، بيوصل بحر ايجه و بـ بحر مرمره، و بيفصل توركيا الاوروپيه عن تركيا الاسيويه.

شوف كمان 

 البوسفور

د
د
لاتفى

اللاتڤى (latviešu valoda) هو اللغه الرسميه بتاعة لاتفيا و واحده من اللغات الرسميه فى الاتحاد الاوروپى.فى حوالى 1.4 مليون واحد بيتكلمو لاتفى فى لاتفيا و حوالى 150,000 عايشين براها. اللاتڤى لغه تبع مجموعة اللغات البالتى تبع عيلى اللغات الهيندو اوروپيه و قريب خالص من الليتوانى مع انه ما فيش فهم مشترك بين اللغتين.

اللغه اللاتفى بتكتب بابجديه لاتينى متكونه من 33 حرف هما:

A Ā B C Č D E Ē F G Ģ H I Ī J K Ķ L Ļ M N Ņ O P R S Š T U Ū V Z Ž

a ā b c č d e ē f g ģ h i ī j k ķ l ļ m n ņ o p r s š t u ū v z ž

شوف كمان 
 جدول اللغات

لغات
لاتفيا
1606



مواليد 
 15 يوليه - ريمبرانت رسام هولاندى.

وفيات

اهم احداث السنه

مصادر 

 
القرن السبعتاشر
1743



مواليد 
 13 ابريل - توماس جيفيرسون

وفيات

اهم احداث السنه

مصادر
فودكا

الڤودكا (|Vodka|,  водка; ) هى مشروب كحول قوى متقطر بيتكون بشكل اساسى من المايه و الكحول الايثيلى بنسبه ما بتقلش عن 35% و ممكن توصل لحد 55% او اكتر. الڤودكا ممكن تتعمل من اى حاجه قابله للتخمير و بيعملوها فى روسيا; بتخمير البطاطس او القمح و فى بلاد تانيه بتتعمل من البنجر و ابتدو فى امريكا يعملوها من العنب. من اشهر البلاد اللى بتنتج الڤودكا روسيا والسويد و پولاندا و اوكرانيا.
الڤودكا الاصليه ما بيقالهاش لون او طعم او ريحه مقويه معينه بس فى السنين الاخرانيه بدأت تطلع انواع جديده بيتضافلها نكهات الليمون و التفاح و الكراويه و التوت و الڤانيليا.

مشروبات كحوليه
روسيا
مشاريب
بولو

ال پولو (Polo) لعبه رياضيه بتتلعب على ضهر الحصنه المتدربه فى ملعب مساحته 300 × 160 متر ، بين فريقين ، كل فريق بيتكون من اربع فرسان ، و الغرض من اللعبه تسجيل اكبر عدد من الأجوان فى جون مساحته 7.32 متر و علوه 3 متر ، فى ماتش مدته 60 دقيقه متقسمه على 8 أشواط. بيستخدم كل فارس عصايا طويله فى اخرتها مطرقه عشان يضرب بيها الكوره.

اتعرفت رياضات زيها عبر التاريخ فى مناطق كتيره فى اسيا. فى مصر فى العصر المملوكى كانت من الالعاب المحببه و كانت معروفه باسم لعبة " الكوره ".

رياضه
1463



مواليد 
 3 مايو - نيكولو ماكيافيللى فيلسوف سياسى طليانى.

وفيات

اهم احداث السنه

مصادر
فكرى اباظه

فكري أباظة ، أخد لقب باشا ، ( القاهرة ، 1896 - القاهره ، 1979 ) ، صحفى مصرى.

شوف كمان 
 لستة الكتاب المصريين
 شخصيات مصريه مشهوره

مواليد 1896
وفيات 1979
كتاب مصريين
صحفيين مصريين
موسيقيين مصريين
برلمانيين مصريين
وطنيين مصريين
شراقوه
ناس من منيا القمح
قناة المحور

قناة المحور الفضائية قناة تلفزيون مصرية خاصة تمتلكها مجموعة سما جروب المملوكة لرجل الاعمال د.حسن راتب ومقرها مدينة الجيزة

وصلات خارجية 

 تيليفزيون المحور 
 
 
 

قنوات تليفزيون مصريه
بافاريا

بافاريا او بايرن (بالالمانى: Freistaat Bayern ، يعنى ولاية بافاريا الحره)

مساحه 
بافاريا هى اكبر ولايه من الولايات الفيدراليه الستاشر فى المانيا من حيث المساحه (20 % من اجمالى مساحة المانيا).

سياسه 
عاصمة بافاريا هى ميونيخ (München).

سكان 
عدد سكان بافاريا حوالى 12.5 مليون انسان.

لينكات برانيه

مصادر
880



وفيات 
 جون سكوتس اريجيا

اهم احداث السنه

مصادر
1770



مواليد 
 17 ديسمبر - بيتهوفين

وفيات

اهم احداث السنه

مصادر
1818



مواليد 
 5 مايو - كارل ماركس فيلسوف و منظر سياسى المانى.
 25 مايو - ياكوب بوركهات مؤرخ سويسرى.

وفيات

اهم احداث السنه

مصادر
373



وفيات 
 القديس اثناسيوس ، اثناسيوس الاسكندرانى ( اسكندريه، 259 - اسكندريه، 2 مايو 373 ) ، بطريرك اسكندريه و قديس مصرى اسكندرانى

اهم احداث السنه

مصادر
بيت لحم

بيت لحم (بالعبرى: בית לחם ، بيت ليحيم يعنى بيت العيش) ، مدينه فى وسط الضفه الغربيه لنهر الاردن على بعد 10 كم جنوب القدس

بيت لحم هى عاصمة محافظة بيت لحم التابعه للسلطه الوطنيه الفلسطينيه. بيؤمن اغلب المسيحيين ان يسوع الناصرى اتولد هناك فى مدينة بيت لحم
اليهود هما كمان بيعتقدو ان النبى داوود اتولد فى بيت لحم و اتتوج هناك ملك على اسرائيل القديمه و بيؤمنو كمان ان راحيل مدفونه فى مقبره فى مدخل المدينه.

اسم 
بيت لحم اتسمت على اسم اِله الكنعانيين لخمو .بالسريانى بيت لحم معناه بيت العيش

تاريخ 

المدنيه اتدمرت سنة 529 ق م على ايد السامريين , و بناها من تانى البيزنطيين (الامبراطور جوستينيان الاول) .دخلها العرب فى سنة 637 ايام الخليفه عمر ابن الخطاب اللى منح سكانها حرية العبادة و ضمنلهم انه ما يتعرضش لاماكنهم المقدسه. احتلها الصليبيين فى سنة 1099 و بنو حواليها اسوار دفاعيه متينه و اتوالت على المدينه الغزوات و الغزوات المضاده من اول الايوبيين ايام صلاح الدين الأيوبى للمماليك ، للعثمانيين و البريطانيين مع الحرب العالميه الاولى و احتلتها اسرائيل سنة 1967 و من سنة 1995 بقت تتبع للسلطه الوطنيه الفلسطينيه.

سكان 
عدد سكان بيت لحم حوالى 36.000 انسان. و بيعيش فيها انهارده ناس من اوائل اللى اعتنقو الدين المسيحى فى العالم كله.

لينكات برانيه

مصادر 

مسيحيه
مدن فلسطين
يهوديه
701



مواليد 

 الخليفه يزيد بن الوليد

وفيات

اهم احداث السنه

مصادر
قمر

القمر (الرمز: ) هو التابع الوحيد الطبيعى اللى بيلف حوالين كوكب الارض و اقرب جسم سماوى ليها حسب  المسافه و اكتر حاجه بتنور فى السما بعد الشمس.القمر بترمز له بالرمز .

جمال القمر من اكتر الحاجات اللى الهمت الشعرا و شعللت الخيال بتاع الشعوب القديمه و اثرت على الاديان و الثقافات و التقاليد بتاعتهم.من زمان و البشر القدام بيقدسو القمر و بيعبدوه و المصريين القدام كانو بيسموه ياح و ربطو بينه و بين الالاه خونسو و الالاه تحوت و سمو اولادهم اسامى مشتقه من كلمه ياح زى احموس و اللى معناها ابن القمر او القمر اتولد.

البحاره القدام اهتمو بدراسة القمر و قدرو يربطو بين حركته و بين ظواهر طبيعيه و نجحو فى انهم يخمنو المواعيد بتاعة المد و الجزر بدقه معقوله.

مع بداية عصر الفضاء ،القمر كان اول مكان يتجه ليه البشر بره كوكب الارض و الوحيد اللى نجحو انهم يمشو عليه و يجمعو معلومات عنه اكتر من اى معلومات جمعوها عن اى جسم سماوى تانى.

القمر عباره عن جسم مكور مليان صخور و بيلف حوالين الارض مره كل 27.32 يوم تقريا و بيلف حوالين نفسه مره كل 29 يوم و 1/2 و بيلف مع الارض حوالين الشمس مره كل 365 يوم بالتقريب.متوسط المسافه بين القمر و الارض (من المركز للمركز) 384,403 كم و قطره فى اعرض حته بيساوى 3,474 كم (اكبر بشويه صغيره من ربع قطر الارض)..

كتلة القمر بتساوى تقريبا سدس (6/1) كتلة الارض و عشان كده الجاذبيه بتاعته بتساوى بس سدس جاذبية الارض و جاذبيته الضعيفه دى ما بتمكنوش من انه يكون عنده غلاف جوى مستقر.درجة حرارة القمر بتتراوح ما بين +127 بالنهار و -173 بالليل و ممكن توصل عن القطبين بتوعه لـ -240.

القمر ماعليهوش اى نوع من انواع الحياه بعكس كوكب الارض ، السما بتاعته سودا طول النهارده و الليل و عشان كدا ما بتبانش فيها اى نجوم

 
اقمار
نظام شمسى
سينتوراس
1343



مواليد 
 جيفرى تشوسير

وفيات

اهم احداث السنه

مصادر
1400



وفيات 
 25 اكتوبر - جيفرى تشوسير ، شاعر انجليزى.

لينكات برانيه

مصادر
1783



مواليد 
 24 يوليه - سيمون بوليفار ثورى و محرر امريكا اللاتينيه.
 * كونستانتين سامويل رافينيسك من مواليد يوم 22 اكتوبر سنة 1783.

وفيات

اهم احداث السنه

مصادر
1696



وفيات 
 17 يونيه - يوحنا التالت سوبياسكى ملك بولاندا.

اهم احداث السنه

مصادر
771



مواليد 
 ذو النون المصرى متصوف مصرى.

اهم احداث السنه

مصادر
سرياقوس

سرياقوس قريه قديمه فى مصر فى شمال القاهرة ، فى مركز الخانكة فى محافظة القليوبيه على بعد 18 كم من القاهره. اتعرفت كمان باسم خانقاه الصرفية. فى مكانها دلوقتى مدينة الخانكه ( من خانقاه ).

تأسيسها 
بدأ الناصر محمد بن قلاوون سنة 1323 يشيد فيها خانقاه افتتحها سنة 1325بعد ما زرع فيها اشجار من الشام فى فترة حكمه التالته كمركز للصوفيين اتعرف باسم خانقاه سرياقوس بنى لهم فيه ميت خلوه لميت صوفى يقعدوا فيها بأكلهم و كسوتهم عشان يتعبدوا براحتهم ، و كان كل واحد فيهم بيتصرف له كل يوم لحمه و عيش و معاش مالى شهرى و زيت زتون و صابون و حلويات و كسوه سنويه و اعانات تانيه كتيره، إكمن الملك الناصر محمد كان بيشجع الصوفيه ، و بنى حمام و مطبخ. المطبخ فى العصر المملوكى كان مكان عام للطبخ كانت الناس بتخلى اكلها يطبخ فيه بدل ما يطبخوا فى بيوتهم.

مساحتها فى الروك الناصرى اللى عمله الناصر محمد بن قلاوون كان 5141 فدان.

ازدهارها 
بعد كده كبرت المنطقه و ازدهرت و راحت الناس بنت بيوت و سكنت فيها و اتفتحت محلات و دكاكين ، و بقت بلد بيتعمل فيها سوق كبير كل يوم جمعه بتتباع فيه الحصنه و المواشى و الطيور و الغلال و الهدوم وغيرها و كان مفيش ضرايب بتتدفع فيها على أى حاجه ، و بقت منتجع فيه جناين و منتزهات و حمامات و سرايات فخمه للامرا ، و كان فيها ميدان اسمه ميدان سرياقوس . و لما شق الملك الناصر الخليج الناصرى وصله بسرياقوس و عمل نهضه زراعيه كبيره على شطيه. الخليج الناصرى اللى كان بينتهى عند ميدان سرياقوس فضل لغاية سنة 1800 و ظهر فى خريطة القاهره اللى رسمها علما الحمله الفرنسيه و اتردم فى عهود محمد على باشا و الخديوى اسماعيل.

قال الشعرا عنها أياميها :

لينكات برانيه

شوف كمان 
شخصيات مصريه مشهوره

مصادر 

 المقريزى : المواعظ والاعتبار بذكر الخطط والأثار، مطبعة الاداب، القاهرة 1968.
 ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5

القليوبيه
تاريخ مصر المملوكيه
مدن مصريه
مدن قديمه
الناصر محمد بن قلاوون
قرى محافظة القليوبيه
عبد الله ابن المقفع

ابو محمد عبد الله روزبه بن دادویه المشهور ب ابن المقفع (721-756) كان مؤلف و مترجم فارسى اتولد فى فيروزاباد ، ايران و مات فى البصره ، العراق .من اشهر الكتب اللى ترجمها من الفارسى كتاب البانتشاتانترا المشهور ب كتاب كليله و دمنه.
ابن المقفع الف كتاب صغير اسمه (رسالة الصحابه) كان عباره عن نصائح للخليفه ابو جعفر المنصور ثانى الخلفاء العباسيين و يقول له فى الكتاب اذا يختار المعاونين له و كان المشهور فى الوقت من الكتاب انهم يمدحوا الخلفاء فقط.لم يعجب المنصور بالكتاب و امر بقتل ابن المقفع كعقاب له على جرأته و عذبوه عذاب شديد قبل قتله و تتذكر بعض المراجع ان لحمه تقطع قطعة قطعة امام عينيه و شووه و اكلوه .
و يوجد بعض الناس الاخرين يتذكروا ان سبب قتله هو وشايه وصلت للخليفه انه يسرب بعض المفاهيم الزرادوشتيه فى كتبه التي الفها عن الاسلام و اتهامه بالكفر.ابن المقفع كان فى الاصل زرادوشتى و اعتنق الاسلام ليس كثيرا.

كان اباه يجمع الضرائب في عهد الدوله الامويه و اتهموه انه بيخنصر من المال الذي يجمعه فامر الخليفه بتكسير اصابع يديه كعقاب له و هكذا سمي بالمقفع (بما يعني صاحب الاصابع المتكسره او المتشنجة).

اعماله 
 كليله و دمنه : حواديث ليها مغزى اخلاقى - سياسى و قصص على لسان الحيوانات.
 الادب الكبير :كتاب عن الاخلاق الفارسيه و الاتيكيت فى المجتمع بشكل عام و عن القصور و الحكام و المراسيم.فى كتب تانى اسمه كتاب الادب الصغير بس صعب التأكد من ان ابن المقفع هو اللى الفه.
 الرساله فى الصحابه:الكتاب اللى اتسبب فى قتله و كان عباره عن نصايح للخليفه المنصور مع انه ما ذكرش اسمه بصراحه فى الكتاب، كان كتاب حجمه صغير (5000 كلمه) و بيناقش فيه المشاكل اللى بتواجه الدوله العباسيه الجديده زى الجيش الخراسانى و الضرايب و اختيار المساعدين بتوع الخليفه.و قشطة

تشابه أسامى 
 ساويرس ابن المقفع

لينكات

مصادر 

فرس
كتاب فرس
اللى اختشو ماتو

اللى اختشو ماتو مثل شعبى بيستخدم فى مصر.

نوع المثل 
اخلاق

معني المثل 
مثل يدل علي خطورة الحيا ف ظروف معينه. بس بيستخدم كتير بمعنا ان زمن الحيا انتها.

قصه المثل 
القصه المشهوره على لسان الناس انه مره حمام شعبى من بتوع زمان ولعت فيه النار و كانو الناس عريانين جواه بيستحمو، اللى اختشى (اتكسف) مات محروق فى الحمام و اللى هرب و هو عريان نفد بجلده من الحرق و عاش.

امثال مشابهه 
 الحيا فى الرجال يورث الفقر

مصادر

لينكات برانيه 
 

امثال شعبيه
امثال شعبيه حرف ا
ميونيخ

ميونيخ ( München,  ;  Minga)
هى عاصمة ولاية باڤاريا فى جنوب المانيا و مبنيه على نهر ايسار (Isar) شمال جبال الألپ الباڤاريه.

تاريخ 
كلمة Munichen الالمانى القديم معناها بيت الرهبان و اتسمت بالاسم دا بسبب دير قديم اسمه دير بينديكتين (Benedictine) اتبنا فيها حوالى سنة 750 م. فى ميونيخ انضم أدولف هيتلر حزب النازى و فى الحرب العالميه التانيه اتعرضت المدينه لهجمات و ضربات جويه عنيفه من الطيارات بتاعة الحلفا اللى دمرت تقريبا 40% من المدينه.

اقتصاد 
ميونيخ هى تالت اكبر مدينه فى  المانيا بعد بيرلين و هامبورج

سكان 
ميونيخ بيعيش فيها 1.36 مليون انسان

شوف كمان 
 معاهدة ميونيخ (1938)
 جامعة ميونيخ

مدن المانيا
ميونخ
سوقراط

سوقراط Socrates (باليونانى :Σωκράτης ، سوكراتيس) ( حوالى 469 ق م – 399 ق م) كان من واحد من اهم الفلاسفة الكلاسيكيين فى اليونان القديمه و بيعتبروه ابو الفلسفه الغربيه.حياته و موته و شخصيته و تفكيره كلهم كان ليهم تاثير عميق جدا على الفلسفه القديمه و الحديثه.سوقراط عاش و مات من غير ما يكتب و لا كتاب و كل ما وصل الينا من معلومات متوافره عنه جت عن طريق الحوارات والنصوص و الحكايات اللى دونها تلامذته وراه و هو بيتكلم معاهم.

من ابرز التلامذه اللى عرفو العالم بيه زينوفون و افلاطون فى كتابه حوارات سوقراط.حياة سوقراط الطويله انتهت بشكل صدم تلامذته و محبينه.حاكموه بتمهة تبويظ شباب اثينا و تحريضهم على الالهه و حكمو عليه بالاعدام و هو راجل عجوز عمره فوق السبعين سنه.الراجل العجوز دافع عن نفسه دفاع قوى و عقلانى اتدون فى كتب دفاع سوقراط و فى الاخر شربوه السم و مات بعد ما رفض محاولة الهروب اللى دبرها له تلامذته.

سوقراط كان ابن سوفرونيسكوس اللى كان بيشتغل نحات و فايناريتى اللى كانت بتشتغل دايه. مرات سوقراط كان اسمها زانتيبى و كان عنده تلات اولاد.

سوقراط شبه طريقته فى التفلسف و كأنه زى امه اللى كانت بتشتغل دايه ، بتساعد الستات على الولاده و هو كمان كان بيساعد الناس التانيين انهم يولودو افكارهم الخاصه بيهم ، و اضاف بسخريته المعروفه ان الافكار دى فى الغالب بتتولد ميته. سوقراط اسس علم نقاش جديد اسمه طريقة سوقراط.

مصادر 

فلاسفه يونانيين قدام
مواليد 469 ق م
وفيات 399 ق م
1791

1791 كانت سنه بسيطه.

مواليد 
 22 سبتمبر - مايكل فاراداى

وفيات 
 5 ديسمبر - موتسارت

لينكات برانيه

مصادر

اهم احداث السنه

مصادر
1891



مواليد 
 18 مارس - جوزيف بازالچيت مهندس مدنى انجليزى من العصر الفيكتورى.
 10 مايو - محمود مختار نحات مصرى.
 26 مايو - يوسف كامل رسام مصرى
 16 نوفمبر - استيفان روستى ممثل مصرى من اصول اوروبيه

وفيات 
 10 نوفمبر - ارتور ريمبو شاعر فرنساوى.
 على الروبى
ايران

ايران (جمهورية ايران الاسلاميه) ليها حدود مع افغانستان و تركيا و باكستان و العراق و ارمينيا و اذربايجان و تركمنستان و الخلیج الفارسی جنوباً طهران هى عاصمتها و اكبر مدنها.

ايران هو الاسم الذى سماها به اهلها و معناها ارض الاريين, فارس هو الاسم الذى كانت معروفه فيه . ايران ترتيبها  التمنتاشرة على مستوى العالم فى المساحه . عدد سكانها يزيد عن السبعين مليون. ايران دوله اسلاميه بتتمتع بنظام حكم مش موجود فأى مكان الا فى ايران اسمه نظام الولى الفقيه و الحكم هناك حكم دينى يعنى الدستور كله من احكام الشريعه حسب المذهب الشيعه الاثنى عشرى (الجعفرى) و النظام داه موجود من السنة 1981 يعنى بعد انتصار الثوره الاسلاميه الى قادها الخمينى سنة 1979 و انتهى بيها حكم الشاه محمدرضا شاه پهلوی.

الاسم 
عرفت ایران باربع اسماء فی التاریخ

 ایران(ایراگستان)اراک- ایرانویچ
 فارس
 بلاد عجم
 بلاد فارس

تاريخ ايران 

ايران من البلاد الى بتمتلك تاريخ قديم من ايام الدوله الساسانيه. تاريخ ايران مليان بالحروب و الصراعات و استولى عليها اليونانيين و البيزنطيين و المغول و أمة العرب و الأتراك و سيطر الانجليز و الروس على مناطق فيها. الامبراطوريه الفارسيه دامت حوالى 250 سنه بس.

ايران القديم 
الساسانيين كانو اول اللى سمو الامبراطوريه الفارسية ايرانشهر و هى كلمه فارسية معناها ارض الاريين و فترة الدوله الساسانيه كانت فتره من اهم الفترات فى تاريخ دولة ايران و اثرت فى أوروبا, و الصين, و افريقيا, و الهند, و كان فى حروب بينها و بين الدوله الرومانيه.

 الامبراطورية الميدية (728–550 ق.م)
 الامبراطورية الاخمينية (648–330 ق.م)
 الامبراطورية السلوقية (330–150 ق.م.)
 الامبراطورية البارثية او الاشكانية (250ق.م – 226م)
 الامبراطورية الساسانية (226–650)

الفتره الاسلاميه 
كان الفتح الاسلامى لايران سنة 637 ايام حكم الخليفه عمر بن الخطاب , و بعد ما احتل العرب العاصمه كتيزيفون هزمو الجيش الساسانى فى نهاوند 641-642 و بعدها احتلوا ايران بسرعه و تم اسلمة ايران لكن عمر ماتم تعريبها بعكس المناطق اللى سيطر عليها العرب.

دخل المغول ايران و احتلوها و اسسو فيها دولة الايلخانات عاصمتها تبريز, و منها انطلقو لغزو ميسوبوتاميا و الشرق الاوسط و قدرو يقضوا على الخلافه العباسيه فى بغداد سنة 1258.

اسماعيل الصفوى شاه ايران من سنة 1502 لسنة 1524 اسس الدوله الصفويه فى ايران و بعد ما سيطر على كل ايران عمل المذهب الشيعى المذهب الرسمى فيها, و غزا العراق و استولى عليه سنة 1508 بحجة حماية الاماكن المقدسه عند الشيعه فاتصدى ليه الاتراك العثمانيين السنيين اصحاب النفوذ فى المنطقه و غزا السلطان العثمانى سليم الاول ايران و غلب اسماعيل الصفوى فى شالدران سنة 1514 و دخل تبريز عاصمة الصفويين لكن اضطر انه ينسحب و قامت سلسله من المعارك بين الصفويين و الاتراك العثمانيه.

لينكات برانيه

مصادر 

 
بلاد
دول اسلاميه
1431



احداث 
 اتعدمت جان دارك فى روان بالحرق (1431)

مواليد 
 دراكولا ، امير رومانى.

وفيات 
 جان دارك ثايره فرنساويه.

اهم احداث السنه

مصادر
1660

1660 كانت سنه كبيسه حسب التقويم الجريجورى.

مواليد 
 الساندرو سكارلاتى

وفيات 
 يوديت لايستر (بالهولاندى:Judith Leyster) - (هارليم ، 28 يوليه 1609 - هيمستيديه ، 10 فبراير 1660) كانت رسامه من العصر الدهبى فى نديرلاندا.
 6 اغسطس - دييجو ڤيلاثكيز

اهم احداث السنه

مصادر
1317



وفيات 
 24 ديسمبر - جان دى جوانفيل مؤرخ فرنساوى.

اهم احداث السنه

مصادر
القديسه تيريزا

القديسه الصغيره تيريزا او تيريزا الطفل يسوع اسمها الأصلى مارى فرانسوا-تيريزا مارتين ( الينسون ، فرنسا ، 2 يناير 1873 - 30 سبتمبر 1897 ) ، اتلقبت بـ " وردة المسيح الصغيره " ، فى المسيحيه ، راهبه كرمليه فرنساويه ، من اشهر قديسات الكنيسه الكاثوليكية، دخلت الدير و هى عندها خمسة عشر سنه. اتميزت رهبنتها بالطهاره الفائقه و الوداعه. كتبت قصة حياتها بنفسها " قصة نفس " L'histoire d'une âme بأمر رئيسات الدير ، و وضحت فيها منهجها المتواضع لتحقيق القداسه عن طريق عمل واجباتها اليوميه بحب و اخلاص. أظهرت كرامات كتيره ، و وعدت بانها سوف تنزل مطر من الورد بعد وفاتها. بيحتفل بعيدها كل سنه يوم 30 سبتمبر.

والقديسة دى كان ليها اثر كبير على مسيحين كتير من كل الطوائف لان طريقتها بسيطة وعمليه فى الحياة الروحية. البابا بيوس العاشر قال اتها من اعظم قديسيين العصر الحديث.
من وهى صغيرة حست بدعوة للحياة الدينية وعدت صعوبات كتيرة وهى بقت راهبة سنه 1888 وهى عندها 15 سنة بس وساعتها كانت مع اخوتها الاتنين فى المجتمع الكرملى فى ليزيوا فى نورماندى. وبعد 9 سنين فى الرهبنة اتنحيت بسلام عن عمر 24 سنة بس.
هى كتبت كتاب اسمه ( حكاية روح) وهو عبارة عن مجموعة مقالات من قصة حياتها والكتاب اصلا كان اطبع واتوزع بعد سنه من نياحتها على نظاق ضيق لكن تاثيره كان عميق جدا. البابا بيوس الحادى عشر قال انها نجمة حبريته و الكاثوليك اعترفوا بقداستها سنه 1925. وهى بقت شفيعة فرنسا مع جوان اوف ارك وشفيعة الارساليات مع فرانسيس خافير . وكمان البابا يوحنا بولس كرمها.
القديسة تريزا عاشت حياة مختفية وحبت تكون غير معروفة لكن اصبحت مشهورة بعد نياحتها عن طريق مذكرتها الروحية.
كمان القديسة تريزا سابت جوابات واشعار ومسرحيات دينية وصلوات وكمان محادثتها الاخيرة اختها سجلتها .كمان ليها صور مرسومة وصور فواتفرفيا من اعمال اختها الاكبر سيلين. والصور دى كانت سبب ان الملايين من الناس عرفوها.

شوف كمان 
 ماما تيريزا

مراجع 

والقديسة تريزا ليها كنيسة حلوة جدا فى مصر فى شبرا فى القاهرة

جاليرى 

قديسين
قديسين مسيحيين
مسيحيه
قديسين فرنساويين
مواليد 1873
وفيات 1897
هجاس

الهجاس او توهم العيا (بالانجليزى:Somatoform disorder)، فى السايكولوجيا ، نوع من الوساوس المرضيه بيهتم اللى بيعانى منه بالصحه او الشكوى من اعراض جسميه او فسيولوجيه من غير مايكون فيه سبب جسمى او فيسيولوجى بيسبب نفس الاهتمام و الشكوى و الوسواس عند الشخص السوى. بينشأ بسبب وجود صراعات لاشعوريه بتأدى لتعطيل قيام اعضاء الجسم بوظايفها و بالذات الجهاز الهضمى.

شوف كمان : طب سايكوسوماتى.

سايكولوجيا
امراض نفسيه
تربيه تقدميه

التربيه التقدميه عكس التربيه القديمه و بتنقضها من اساسها. بتقوم التربيه التقدميه على النظر للطفل باعتباره كائن حى ، ليه قدراته و استعداداته ، و ان التعليم بيكون احسن لما يعتمد على الممارسه و كسب الخبره ، و على اهتمام الطفل من ناحيته ، و اجتهاده لاكتساب الخبره من غير قيد او تحكم من السلطه.

تربيه و تعليم
تربيه مقارنه

التربيه المقارنه هى فرع من فروع علم التربيه ، بيقارن بين الأنظمه التعليميه فى البلاد المختلفه ، و دراسة مشاكلها و تحليل اسبابها ، و تبيين الفروق بين النظم التعليميه و عواملها ، و دراسة الحلول اللى عملتها البلاد المختلفه. المعالجه بتحتاج بحث و فهم للعوامل الثقافيه اللى بتقف ورا النظم التعليميه. العلم ده بقى ليه اهميه كبيره فى العصر الحالى.

تربيه و تعليم
تدهور عقلى

التدهور العقلى ، فى السايكولوجيا ، حاله عقليه مرضيه بتتميز بتناقص الذكاء و القدره على الإستبصار و التصرف المناسب. بتحصل عادة فى المراحل الاخيره فى انواع كتيره من الذهان ( الجنون ).

 انظر كمان :شيزوفرينيا.
 انظر كمان : ذهان الشيخوخه.

سايكولوجيا
امراض نفسيه
تخطيط تربوى

التخطيط التربوى هو دراسة حالة التعليم و نظمه و مناهجه و النظر فى مدى مدورتها لأهداف المجتمع و احتياجاته. التخطيط التلربوى بيحتاج عمل بحوث و تجارب علميه و مقارنة التعليم فى البلاد المختلفه و الاستفاده بتجارب التانيين. و بيحتاج الاستعانه بالمتخصصين فى المجالات الاقتصاديه و الاجتماعيه و بعدين عمل الخطط اللازمه ، و مناقشتها مع المتخصصين فى التربيه و التعليم عشان يشوفوا ايه المشكلات اللى بتعترض تنفيذها و اتخاذ التدابير للتغلب عليها.

شوف كمان 

 تربيه مقارنه

تربيه و تعليم
تحويل (سايكولوجيا)

التحويل ، فى السايكولوجيا ، هو نقل اى خبره او رغبه او علاقه من شخص لشخص تانى. عادة بيكون من الاب او الام او اخ او أخت او رئيس العمل للزوج او الزوجه او زميل. فى نظرية التحليل النفسى التحويل بيحصل من موضوعات الحب الطفليه ( زى الاب ) لموضوعات تانيه. المحلل النفسى وقت علاجه للعيان بيبقى هو نفسه هدف لعمليات التحويل ، فبيبقى هدف لحب المريض او كرهه. عن طريق تحليل خبرات التحويل ممكن يوصل العيان ل استبصار اللى مستخبى فى نفسه.

 شوف كمان : تحليل نفسى.

سايكولوجيا
امراض نفسيه
تحكيم دولى

الهيئة الدولية للتحكيم

التحكيم الدولى وسيله متحضره لحل النزاعات ، بتقوم على اتفاق دولتين او أكتر على احالة خلاف معين ، مثل على حتة ارض ، على اشخاص او دوله محايده او منظمه دوليه ، زى محكمة العدل الدوليه ، للفصل فيه بقرار ملزم. شرط التحكيم هو حكم بتشتمل عليه معاهده ، بيلزم طرفين المعاهده بإحالة نوع معين من الخلافات على التحكيم. بينظم اتفاق الاحاله على التحكيم شروط التحكيم ، و تشكيل هيئة التحكيم ، و القانون اللى بتطبقه. من اشهر قضايا التحكيم المعاصره كان التحكيم على منطقة طابا على الحدود المصريه - الاسرائيليه ، و اللى قدرت مصر و اسرائيل عن طريق التحكيم يحلوا مشكلتها بطريقه متحضره من غير الدخول فى نزاع عسكرى.
المراجع
معلومات التحكيم
http://www.egyarbitration.com/

دبلوماسيه
قانون دولى